== Karriere under de to korte svenskekrige ==
Han var søn af [[Forstvæsen|holzførster]] Lars Bastian Stabell og Lucie Marie f. Bruenech, blev født i Hole Præstegæld på Ringerige 25. maj 1763, overjæger ved Søndenfjeldske gevorbne Infanteriregiment [[1777]], var [[1780]]-[[1783|83]] elev på Den matematiske Skole i Christiania og tilkendtes ved afgangen fra skolen Medaljen ''"for Dyd og Flittighed"''. Tog nu sin afsked fra krigstjenesten, men indtrådte atter i tjeneste som underofficer ved Slesvigske Infanteriregiment, overførtes [[1785]] til det nyoprettede Holstenske Jægerkorps, blev [[1786]] [[fændrik]] med [[sekondløjtnant]]s karakter ved Kongsvingerske lette Infanterikompagni, hvilket kompagni [[1788]] optoges i det da oprettede Norske Jægerkorps, fulgte dette korps under [[Tyttebærkrigen|felttoget]] samme år, avancerede kort efter til [[premierløjtnant]], fik [[1791]] [[Kaptajn (militær)|kaptajns]] karakter, blev [[1796]] stabskaptajn, [[1801]] [[Kompagni (militær)|kompagnichef]], beholdt kompagniet, da han [[1805]] blev interimskommandør for Søndenfjeldske Skiløberbataljon, [[1807]] [[major]], fik under [[Den Dansk-Svenske Krig 1808-1809|krigen]] [[1808]] [[Dannebrogordenen|Ridderkorset af Dannebrog]] for at have udmærket sig ved [[Trangen]] ([[25. april]]), [[Jaren]] ([[18. maj]]) med flere steder ''"ved Overlæg, [[Konduite]] og rask Resolution"''. Stabell tjenstgjorde her ved [[oberst]] [[Bernhard Ditlef von Staffeldt|Staffeldts]] [[brigade]], hvor han anvendtes som stabschef. Samme år kommandør for Norske lette Infanteribataljon, fremdeles med bibehold af sit jægerkompagni, [[1809]]-[[1810|10]] [[Kommandant af Kongsvinger|interimskommandant]] på [[Kongsvinger Fæstning]], derefter ansat ved det nyoprettede Akershusiske Skarpskytteregiment, hvor han [[1811]] blev [[oberstløjtnant]].
Historie Kultur